**Ministru kabineta rīkojuma projekta "Par Gitu Rēvaldi"   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Valsts civildienesta likuma 11. panta trešo daļu pretendentu pārraudzībā esošas iestādes vadītāja amatā ministrs ieceļ pēc apstiprināšanas Ministru kabinetā.  Lai atbilstoši Valsts civildienesta likuma 11. panta trešajai daļai komisijas izvēlēto pretendentu apstiprinātu iecelšanai Latvijas Zinātnes padomes direktora amatā, sagatavots Ministru kabineta rīkojuma projekts "Par Gitu Rēvaldi". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 19. maijā oficiālajā izdevumā "Latvijas Vēstnesis" tika izsludināts atklāts pretendentu konkurss uz Latvijas Zinātnes padomes direktora amatu.  Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".  Izglītības un zinātnes ministres I. Šuplinskas izveidotā Latvijas Zinātnes padomes direktora amata pretendentu vērtēšanas komisija pieņēma lēmumu ieteikt pretendenti G. Rēvaldi virzīt iecelšanai Latvijas Zinātnes padomes direktora amatā. G. Rēvalde atbilst Latvijas Zinātnes padomes direktora izvirzītajām prasībām, ieguva augstu vērtējumu pretendentu vērtēšanas mutvārdu intervijā un vadības kompetenču novērtēšanā, kā arī par viņu ir sniegtas pozitīvas atsauksmes no iepriekšējiem sadarbības partneriem, kolēģiem un vadītājiem.  Gita Rēvalde Latvijas Universitātes Fizikas un matemātikas fakultātē ieguvusi maģistra grādu fizikā. Turpat arī iegūts doktora grāds fizikā, divus gadus stažējoties Maincas Universitātes Fizikas institūtā.  Konkursa uzvarētāja vairāk nekā 30 gadu laikā guvusi plašu un progresīvu pieredzi zinātnē un augstākās izglītības jomā, tai skaitā arī augstākā līmeņa administratīvajos amatos gan Latvijā, gan ārzemēs.  Laikā no 2004. līdz 2014. gadam nākamā Latvijas Zinātnes padomes direktore bijusi arī vadošā pētniece Latvijas Universitātē. Vienlaikus G. Rēvalde Izglītības un zinātnes ministrijā no 2006. līdz 2007. gadam vadījusi Zinātnes, tehnoloģiju, inovāciju un augstākās izglītības politikas nodaļu, bet pēc tam šajā iestādē piecus gadus bijusi Augstākās izglītības departamenta direktore. No 2012. gada G. Rēvalde kā asociētā profesore pievienojusies Rīgas Tehniskās universitātes akadēmiskajam personālam, kur četrus gadus bijusi arī vadošā pētniece un 2018. gadā kļuvusi par profesori. Laikā no 2012. līdz 2013. gadam G.Rēvalde rektora vietniece Rīgas Tehniskā universitātē un vadījusi Akadēmiskās politikas pētījumu un kvalitātes centru, kā arī no 2013. gada G. Rēvalde bijusi arī rektore Ventspils Augstskolā, ko vadījusi trīs gadus. Šobrīd Gita Rēvalde ir Almatu Enerģētikas un telekomunikāciju universitātes prezidente, izstrādā un īsteno augstskolas stratēģisko vadību un nodrošina starptautisko sadarbību. Tāpat G. Rēvalde joprojām pasniedz studiju kursus Rīgas Tehniskajā universitātē.  Paralēli minētajām darbavietām konkursā izraudzītā Latvijas Zinātnes padomes direktore bijusi eksperte dažādās Latvijas un citvalstu zinātnes padomēs, aģentūrās un komisijās, vairākas no tām arī vadījusi. Šajā laikā sarakstīts ap 120 zinātniskiem darbiem, kas publicēti 72 starptautiski recenzētos izdevumos, saņemti arī vairāki valsts mēroga apbalvojumi par nozīmīgu ieguldījumu Latvijas augstākās izglītības un zinātnes attīstībā.  Zinātniece pārzina franču valodu, bet teicamā līmenī pārvalda vācu, angļu, krievu valodu.  Konkursa trešajā atlases kārtā G. Rēvalde augstā līmenī (vērtējumi "ļoti labi" un "ļoti labi ar iezīmēm no Teicami") apliecinājusi savu stratēģisko redzējumu, pārmaiņu vadīšanas prasmes un orientāciju uz rezultātu sasniegšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja un Izglītības un zinātnes ministrija.  Atbilstoši Izglītības un zinātnes ministres 2020. gada 12. maija rīkojumam pretendentu vērtēšanas komisijā tika ieļauti pārstāvji no Izglītības un zinātnes ministrijas, Valsts kancelejas, Latvijas Rektoru padomes un Latvijas Jauno zinātnieku apvienības. Pretendentu vērtēšanas procesā piedalījās novērotāji no Ekonomikas ministrijas un Latvijas Organiskās sintēzes institūta. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Izglītības un zinātnes ministre I. Šuplinska

Voiciša 67082904

Andra.Voicisa@mk.gov.lv